Public procurement notice: Contract Notice
Published: 2017-03-16
Buyer: Valtion talous- ja henkilöstöhallinnon palvelukeskus, Palkeet
Country: FI
Region: MANNER-SUOMI
Contract type: Services
Procedure: Competitive procedure with negotiation
CPV classification: 48000000 | 48812000: Financial information systems | 72000000
Submission deadline: 2017-04-18
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on palvelu (järjestelmä palveluna), jonka avulla tuotetaan sähköisen tilaamisen ja laskujen käsittelyn palvelua Palkeille ja Palkeiden asiakkaille sopimuskauden ajan.
Hankinta sisältää palvelujärjestelmän toteutuksen, sen käyttöönoton Palkeille ja Palkeiden asiakkaille sekä jatkuvan palvelun tuottamisen. Lisäksi hankinnan kohteena on palvelun jatkokehitys sekä siihen liittyvä koulutus.
Sähköisen tilaamisen ja laskujen käsittelyn palvelu sisältää helppokäyttöisen, nopean, toimintakykyisen ja mahdollisimman hyvin Valtion talous- ja henkilöstöhallinnon palvelukeskuksen (myöhemmin Palkeet) sekä sen asiakkaiden käyttöön soveltuvan sähköisen tilaamisen ja laskujen käsittelyn palvelujärjestelmän tarvittavine palveluineen.
Hankittavan palvelujärjestelmäratkaisun tulee täyttää Palkeiden asiakkaiden keskeiset toiminnalliset sähköisen tilaamisen ja laskujen käsittelyn asettamat tarpeet. Lisäksi hankinnan kohteen tulee täyttää sekä Palkeiden palvelutuotannon nykyiset että Palkeiden ennakoimat tulevaisuuden tarpeet.
Kilpailutuksessa huomioidaan Valtiovarainministeriön Valtion hankintatoimen tavoitearkkitehtuuri sekä Taloushallinto 2020-strategian asettamat tavoitteet niin, että hankinnan kohde tulee tukemaan yhteisille prosesseille ja tietojärjestelmille asetettuja tuottavuuden kasvun tavoitteiden saavuttamista, prosessien digitalisointia sekä tehokkuuden parantamista. Hankittava palvelujärjestelmäratkaisu tulee muodostamaan muun valtionhallinnon tieto- ja järjestelmäarkkitehtuurin kanssa toimivan kokonaisuuden ja samalla edelleen edistämään hankintatoimen yhtenäistämistä ja automatisointia.
Sopimus tulee voimaan, kun se on allekirjoitettu [sopimuskausi alkaa aikaisintaan hankintapäätöksen tultua lainvoimaiseksi tai tuomioistuimen sallittua hankintapäätöksen täytäntöönpanon]. Sopimus on määräaikaisena voimassa seitsemän (7) vuotta, jonka jälkeen sopimus jatkuu toistaiseksi voimassa olevana.
Ehdokkaiden määrää on rajoitettu, koska kilpailutus toteutetaan neuvottelumenettelyllä. Neuvottelujen läpivieminen rajoittamattomalla ehdokkaiden määrällä vaikeuttaisi kilpailutusprosessin läpivientiä merkittävästi.
Sopimuksen toteuttamista koskevat ehdot ilmoitetaan hankinta-asiakirjoissa. Ehdoista voidaan neuvotella ja niitä voidaan täsmentää ja muokata lopulliseen tarjouspyyntöön.
Osallistumishakemusten kieli on suomi. Hankinnan määräävänä kielenä on suomi. Tarjoukseen liitettävät tekniset asiakirjat voivat olla englanninkielisiä. Neuvottelut käydään suomeksi tai tarvittaessa teknisten asioiden osalta englanniksi.
Mikäli tarjoaja käyttää alihankkijoita tarjoajaa koskevien vaatimusten täyttymiseen tai on ryhmittymä, tulee alihankkijoiden tai ryhmittymän jäsenten täyttää ESPD lomake sähköisesti järjestelmään. Tarjoajan tulee lähettää alihankkijoille ja ryhmittymän jäsenille linkki ESPD-lomakkeeseen Hanki-palvelusta. Tarjoaja ei voi lähettää tarjoustaan järjestelmässä ennen kuin alihankkija tai ryhmittymän jäsen on linkin kautta käynyt täyttämässä ja lähettämässä oman ESPD-lomakkeensa. Tästä syystä kehotamme tarjoaja aloittamaan tarjouksen valmistelun välittömästi lähettämällä linkit alihankkijoille joiden voimavaroja käytetään vaatimusten täyttymiseen ja ryhmittymän jäsenille.